pythainlp/thai-wiki-dataset-v3 huggingface dataset:
สถานีรถไฟตันจงปาการ์

สถานีรถไฟตันจงปาการ์ (; Stesen Keretapi Tanjong Pagar; ; தஞ்சோங் பகார் ரயில் நிலையம்) หรือ สถานีรถไฟถนนเกปเปล หรือ สถานีรถไฟสิงคโปร์ เคยเป็นสถานีปลายทางฝั่งใต้ของรถไฟระหว่างเมืองของเคทีเอ็ม ดำเนินการโดย เกอเรตาปีตานะฮ์เมอลายู ปิดทำการไปเมื่อวันที่ 30 มิถุนายน ค.ศ. 2011 อาคารสถานีได้รับการจดทะเบียนให้เป็นอนุสรณ์แห่งชาติ เมื่อวันที่ 9 เมษายน ค.ศ. 2011 เป็นสถานที่แห่งหนึ่งซึ่งแสดงออกถึงความสัมพันธ์มาเลเซีย–สิงคโปร์เป็นอย่างดี
== การยุติการให้บริการ ==

จากข้อตกลงระหว่างมาเลเซีย–สิงคโปร์ เมื่อวันที่ 24 พฤษภาคม ค.ศ. 2010 ส่งผลให้สถานีรถไฟแห่งนี้ ปิดทำการเมื่อวันที่ 1 กรกฎาคม ค.ศ. 2011 และย้ายสถานีปลายทางไปที่จุดผ่านรถไฟวุดแลนด์ ส่วนสถานีรถไฟตันจงปาการ์แห่งนี้ จะปรับเปลี่ยนไปเป็นพิพิธภัณฑ์ ซึ่งแผนการปิดสถานีรถไฟตันจงปาการ์ ได้มีการวางแผนมา 20 ปีแล้ว
== ประวัติ ==
ก่อนที่ทางด่วนยะโฮร์-บาห์รูจะเปิดใช้งาน ทางรถไฟมีจำกัดเฉพาะบนเกาะสิงคโปร์เท่านั้น ภายหลังจากที่มีการเปิดใช้งานสะพานถนนเชื่อมในปี ค.ศ. 1919 จึงมีรถไฟสินค้าวิ่งให้บริการระหว่างประเทศครั้งแรกวันที่ 17 กันยายน ค.ศ. 1923 และเปิดเดินรถไฟโดยสารในวันที่ 1 ตุลาคม ค.ศ. 1923 ส่วนสถานีรถไฟตันจงปาการ์ ได้เริ่มเปิดใช้งานวันที่ 3 พฤษภาคม ค.ศ. 1932 เปิดทำการมานานกว่า 79 ปี และได้ปิดตัวลงเมื่อวันที่ 1 กรกฎาคม ค.ศ. 2011 ก่อนที่จะกลายเป็นพิพิธภัณฑ์รถไฟสิงคโปร์
== สถาปัตยกรรม ==
สถานีรถไฟตันจงปาการ์ มีรูปแบบงานศิลปะแบบอลังการศิลป์ ด้านหน้ามีเสารูปปั้นแกะสลัก 4 เสา แสดงถึงเกษตรกรรม, อุตสาหกรรม, การค้าขาย และการขนส่ง งานชิ้นนี้ออกแบบโดยรูดูลโฟ นอลลี หลังคาอาคารเป็นเพดานทรงโค้ง ในโถงอาคารมีจะภาพวาดแสดงความสัมพันธ์มาเลเซีย–สิงคโปร์ ติดอยู่ตามผนัง
== ขบวนรถไฟที่เคยให้บริการ ==
เคยมีขบวนรถไฟระหว่างเมืองของเคทีเอ็มวิ่งให้บริการระหว่างกัวลาลัมเปอร์–สิงคโปร์ 6 วันต่อขบวน นอกจากนี้ยังเคยมีขบวนรถไฟรับ-ส่งระยะสั้นระหว่างโจโฮร์บะฮ์รู–สิงคโปร์อีกด้วย รถไฟทุกขบวนยุติการให้บริการที่สถานีนี้ตั้งแต่วันที่ 1 กรกฎาคม ค.ศ. 2011 และย้ายไปสถานีปลายทางไปที่จุดผ่านรถไฟวุดแลนด์
มีสถานีรถไฟฟ้าสองแห่ง อยู่ใกล้กับสถานีรถไฟตันจงปาการ์ ได้แก่ สถานีตันจงปาการ์ และสถานีออตรัมปาร์ก โดยอยู่ห่างจากที่นี่ไปประมาณ 1 กิโลเมตร
== ปัญหาพรมแดน ==
เมื่อสิงคโปร์ประกาศเอกราชจากมาเลเซียในปี ค.ศ. 1965 ทำให้ไม่มีด่านตรวจคนเข้าเมืองทั้งสองประเทศเป็นเวลานานระยะหนึ่ง ดังนั้น จึงมีการเปิดใช้งานด่านตรวจคนเข้าเมือง สำหรับรถไฟ ที่สถานีรถไฟตันจงปาการ์ และสำหรับถนน ที่ด่านวุดแลนด์ เนื่องจากการมีด่านตรวจคนเข้าเมืองที่แยกจากกัน ทำให้เกิดความยากลำบาก ส่งผลให้ต้องปิดทำการสถานีรถไฟตันจงปาการ์แห่งนี้ และเปลี่ยนปลายทางไปที่จุดผ่านรถไฟวุดแลนด์แทน
== เหตุการณ์สำคัญ ==
หลังจากที่มีการรื้อถอนทางรถไฟออกหมดเมื่อวันที่ 25 เมษายน ค.ศ. 2012 อาคารสถานีได้ถูกนำมาเป็นสถานที่จัดแสดงงานแฟชั่น อย่างไรก็ตาม หลังจากนั้น สถานีรถไฟแห่งนี้ก็ไม่เคยเปิดให้ผู้คนภายนอกเข้าไปข้างในได้อีกเลย
== ดูเพิ่ม ==
เกอเรตาปีตานะฮ์เมอลายู
อีสเทิร์นแอนด์โอเรียนทัลเอ็กซ์เพรส
ทางด่วนยะโฮร์-สิงคโปร์
พรมแดนมาเลเซีย-สิงคโปร์
ข้อตกลงมาเลเซีย-สิงคโปร์ ค.ศ. 1990
== อ้างอิง ==
== แหล่งข้อมูลอื่น ==
ข้อมูลของสถานี  ที่เกอเรตาปีตานะฮ์เมอลายู
ต
ต
สถาปัตยกรรมอาร์ตเดโค
เจิ่น เฮี้ยว เงิน

เจิ่น เฮี้ยว เงิน (Trần Hiếu Ngân; 26 มิถุนายน พ.ศ. 2517 —) เป็นนักเทควันโดชาวเวียดนาม ได้เหรียญเงินกีฬาเทควันโด รุ่น 57 กิโลกรัม หญิงในการแข่งขันกีฬาโอลิมปิกที่ซิดนีย์ เมื่อ พ.ศ. 2543 และยังได้เหรียญทองแดงในการแข่งขันเทควันโดหญิงรุ่นแบนตัมเวต กีฬาเอเชียนเกมส์ พ.ศ. 2541 ที่กรุงเทพมหานคร
== อ้างอิง ==
บุคคลที่ยังมีชีวิตอยู่
นักเทควันโดหญิงชาวเวียดนาม
นักกีฬาเวียดนามที่ได้เหรียญเงินโอลิมปิก
ฮหว่าง อัญ ต๊วน

ฮหว่าง อัญ ต๊วน (Hoàng Anh Tuấn) เป็นนักยกน้ำหนักชาวเวียดนาม เกิดเมื่อ 12 กุมภาพันธ์ พ.ศ. 2528 ในจังหวัดบั๊กนิญ
== ผลงาน ==
ในการแข่งขันยกน้ำหนักเยาวชนชิงแชมป์โลก พ.ศ. 2548 เขาได้เหรียญเงินในรุ่น 56 กิโลกรัม หญิง โดยยกได้น้ำหนักรวม 276 กิโลกรัม และได้เข้าแข่งขันยกนำหนักชิงแชมป์โลก พ.ศ. 2548 ได้เหรียญทองแดง และได้เหรียญทองแดงอีกครั้งในการแข่งขันชิงแชมป์โลก พ.ศ. 2549 ส่วนในกีฬาเอเชียนเกมส์ พ.ศ. 2549 ที่กาตาร์ ต๊วนได้เหรียญเงิน จนกระทั่ง พ.ศ. 2551 ต๊วนประสบความสำเร็จอย่างมาก โดยได้เหรียญทองยกน้ำหนักชิงแชมป์เอเชีย และเข้าแข่งขันในกีฬาโอลิมปิก พ.ศ. 2551 ที่ปักกิ่ง ประเทศจีน ได้เหรียญเงิน ยกน้ำหนักรุ่นฟลายเวตชาย 56 กิโลกรัม และได้รับรางวัลนักกีฬาแห่งปีของเวียดนามด้วย 
== อ้างอิง ==
นักยกน้ำหนักชาวเวียดนาม
นักกีฬาเวียดนามที่ได้เหรียญเงินโอลิมปิก
บุคคลจากจังหวัดบั๊กนิญ
อำเภอฮิงาชิอิบารากิ

อำเภอฮิงาชิอิบารากิ  เป็นอำเภอที่ตั้งอยู่ในจังหวัดอิบารากิ ประเทศญี่ปุ่น
เมื่อปี ค.ศ. 2003 อำเภอนี้มีประชากรประมาณ 122,478 คน และมีความหนาแน่นของประชากร 284 คน/กม.² มีเนื้อที่ทั้งหมด 431.44 กม.²
==เมืองและหมู่บ้าน==
ชิโรซาโตะ
อิบารากิ
โออาไร
ฮิงาชิอิบารากิ
แมลงปอบ้านสองสีเขียวฟ้า

แมลงปอบ้านสองสีเขียวฟ้า  เป็นแมลงปอที่กระจายพันธุ์ตั้งแต่จีนไปจนถึงออสเตรเลีย ตัวผู้มีลำตัว อกและท้องสีฟ้า ปลายหางแหลมสีขาว ปีกใสและมีสีดำอ่อน ๆ ปีกคู่หลังมีแผ่นปีกที่กว้าง ตัวเมียมีลำตัว อกและท้องสีเขียว ท้องด้านบนมีแถบสีดำตามยาว หางแหลม ปีกใสและมีสีดำอ่อน ๆ ปีกคู่หลังมีแผ่นปีกที่กว้าง
== ระเบียงภาพ ==
ไฟล์:Ground Skimmer Diplacodes trivialis Young Male by kadavoor.JPG|เพศผู้ (โตเต็มวัย)
ไฟล์:Diplacodes trivialis male by kadavoor.jpg|เพศผู้ (อายุมาก)
ไฟล์:Diplacodes trivialis mating by kadavoor.jpg|ผสมพันธุ์
== อ้างอิง ==
== แหล่งข้อมูลอื่น ==
Diplacodes trivialis - The IUCN Red List of Threatened Species
Diplacodes trivialis - Lee Kong Chian Natural History Museum
 แมลง
 แมลงปอ
กัตส์! (เพลงอะระชิ)

Guts! เป็นซิงเกิลลำดับที่ 43 ของวงบอยแบนด์ญี่ปุ่น อะระชิ. ออกวางขายโดยเจสตรอม เมื่อวันที่ 30 เมษายน พ.ศ.2558 รวมอยู่ในอัลบั้ม THE DIGITALIAN
==ข้อมูลเกี่ยวกับเพลง==
เพลงนี้ได้ใช้เป็นเพลงประกอบของละครโทรทัศน์ญี่ปุ่นเรื่อง Yowakutemo Katemasu ~Aoshi Sensei to Heppoko Koukou Kyuji no Yabou เรื่องราวเกี่ยวกับชมรมเบสบอล ที่ออกอากาศตอนแรกทางช่อง NTV เมื่อวันที่ 12 เมษายน พ.ศ.2558 ซึ่งนำแสดงโดย สมาชิกในวง คะซุนะริ นิโนะมิยะ.
ซิงเกิลได้ถูกขายใน 2 รุ่น: รุ่นจำกัด ที่มีโบนัสแทร็คและมีโบนัสดีวีดี กับมิวสิควิดีโอสำหรับเพลง "Guts!" และยังได้หนังสือภาพ 12 หน้าที่มีอยู่จำกัดอีกด้วย.  และรุ่นปกติ ที่ประกอบด้วย 2 โบนัสแทร็คและคาราโอเกะสำหรับทั้งเพลง.
เพลงนี้ติดอันดับที่ 6 ในซิงเกิลที่ขายดีที่สุดในปี ด้วยจำนวนที่ขายได้ 604,654 ชุด
==รายชื่อเพลง==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
ซิงเกิลอันดับที่ 1 ออริกอนชาร์ต
ซิงเกิลในปี พ.ศ. 2557
เพลงในปี พ.ศ. 2557
เพลงของอาราชิ
ปลาแชด

ปลาแชด (Shad) เป็นวงศ์ย่อยของปลาที่อยู่ในวงศ์ปลาหลังเขียว (Clupeidae) ใช้ชื่อวิทยาศาสตร์ว่า Alosinae
พบกระจายพันธุ์อยู่ทั่วโลก ประมาณ 30 ชนิด พบได้ทั้งในทะเล, ชายฝั่ง, แม่น้ำ หรือในแหล่งน้ำจืด และในที่ประเทศที่ไม่มีทางออกทะเล เป็นปลาที่อาศัยอยู่รวมกันเป็นฝูง
แบ่งออกเป็นสกุลต่าง ๆ เช่น Alosa (ปลาแฮร์ริ่งแม่น้ำ),  Hilsa (ปลามงโกรย) หรือ Tenualosa (ปลาตะลุมพุก)
==อ้างอิง==
==แหล่งข้อมูลอื่น==
วงศ์ปลาหลังเขียว
ดานิ โอลโม

ดานิเอล โอลโม การ์บาฆัล (Daniel Olmo Carvajal; เกิด 7 พฤษภาคม ค.ศ. 1998) เป็นนักฟุตบอลชาวสเปน ปัจจุบันเล่นให้กับแอร์เบ ไลพ์ซิช ในบุนเดิสลีกา และทีมชาติสเปน ซึ่งสามารถเล่นได้ทั้งในตำแหน่งกองกลางตัวรุก และปีก
โอลโมเกิดในตาร์ราซา บาร์เซโลนา ประเทศสเปน เขาเข้าร่วมทีทเยาวชนของอัสปัญญ็อล ในปี ค.ศ. 2006 ก่อนที่จะย้ายไปศูนย์ฝึกฟุตบอลลามาซิอา ของสโมสรฟุตบอลบาร์เซโลนา ในปีถัดมา เขาย้ายไปดีนาโมซาเกร็บ ในปี ค.ศ. 2014 ซึ่งเป็นส่วนหนึ่งในข้อแลกเปลี่ยนตัวกับอาเล็น ฮาลีลอวิช เขาลงเล่น 124 นัดและทำ 34 ประตูให้กับสโมสรชุดใหญ่ ก่อนที่จะถูกแอร์เบ ไลพ์ซิช ซื้อตัวไปร่วมทีมในปี ค.ศ. 2020 ด้วยค่าตัว 22 ล้านยูโร
== อ้างอิง ==
นักฟุตบอลชาวสเปน
นักฟุตบอลทีมชาติสเปน
ผู้เล่นในโครเอเชียนเฟิสต์ฟุตบอลลีก
ผู้เล่นดินามอซาเกร็บ
ผู้เล่นแอร์เบ ไลพ์ซิช
ผู้เล่นในบุนเดิสลีกา
ผู้เล่นในฟุตบอลชิงแชมป์แห่งชาติยุโรป 2020
นักฟุตบอลในโอลิมปิกฤดูร้อน 2020
ปลาอกแล

ปลาอกแล หรือ ปลาอกรา หรือ ปลาอกกะแล้ (Herrings) เป็นปลาทะเลสกุลหนึ่ง ในวงศ์ปลาหลังเขียว (Clupeidae)
จัดเป็นปลาเฮร์ริงจำพวกหนึ่ง ที่จัดอยู่ในสกุล Herklotsichthys มีลักษณะสำคัญทางอนุกรมวิธาน คือ ลำตัวแบนข้างมาก สันท้องแหลม เกล็ดบางหลุดง่าย เกล็ดในแนวสันท้องเป็นเหลี่ยมคมเรียงต่อกันคล้ายฟันเลื่อย ปากเล็กเชิดขึ้นเล็กน้อย ฟันเล็กมาก ซี่เหงือกมีจำนวนมาก ไม่มีก้านครีบแข็งหรือเงี่ยง ลำตัวสีเงิน เฉพาะด้านหลังสีน้ำเงินเข้ม บนลำตัวที่ใกล้มุมแผ่นปิดเหงือกมักมีแต้มสีดำคล้ำหนึ่งจุด ครีบหลัง และครีบหางสีดำคล้ำอมเหลือง ขนาดยาวได้ถึง 18 เซนติเมตร
เป็นปลาที่อาศัยอยู่รวมกันเป็นฝูง โดยเป็นปลาผิวน้ำ ปลาขนาดเล็กอาจเข้ามาอยู่ใกล้ฝั่งหรือในน้ำกร่อย
==การจำแนก==
ทั้งหมดพบกระจายพันธุ์ในชายฝั่งของเอเชียตะวันออกเฉียงใต้ และออสเตรเลีย มีบางชนิดพบในอ่าวเปอร์เซีย, ทะเลแดง และฝั่งตะวันตกของมหาสมุทรอินเดีย
Herklotsichthys blackburni (Whitley, 1948)
Herklotsichthys castelnaui (Ogilby, 1897)
Herklotsichthys collettei Wongratana, 1987
Herklotsichthys dispilonotus (Bleeker, 1852) – ปลาอกแลสามจุด
Herklotsichthys gotoi Wongratana, 1983
Herklotsichthys koningsbergeri (Weber & de Beaufort, 1912)
Herklotsichthys lippa (Whitley, 1931)
Herklotsichthys lossei Wongratana, 1983
Herklotsichthys ovalis (Anonymous [Bennett], 1830)
Herklotsichthys punctatus (Rüppell, 1837)
Herklotsichthys quadrimaculatus (Rüppell, 1837)
Herklotsichthys spilurus (Guichenot, 1863)
==ดูเพิ่ม==
Sardinella
==อ้างอิง==
==แหล่งข้อมูลอื่น==
วงศ์ปลาหลังเขียว
อิบารากิ (จังหวัดอิบารากิ)

อิบารากิ  เป็นเมืองที่ตั้งอยู่ในอำเภอฮิงาชิอิบารากิ จังหวัดอิบารากิ ประเทศญี่ปุ่น มีเนื้อที่ทั้งหมด 121.58 ตารางกิโลเมตร ข้อมูล ณ วันที่ 1 กุมภาพันธ์ ค.ศ. 2023 เมืองนี้มีประชากรประมาณ 30,343 คน และมีความหนาแน่นของประชากร 250 คนต่อตารางกิโลเมตร
== ภูมิศาสตร์ ==
เมืองอิบารากิตั้งอยู่ทางตอนกลางของจังหวัดอิบารากิ ทางใต้ของนครมิโตะ เมืองหลวงของจังหวัดอิบารากิ เมืองอิบารากิตั้งอยู่ในที่ราบใกล้มหาสมุทรแปซิฟิกและห้อมล้อมเกือบทุกทิศทางของทะเลสาบฮินูมะ ซึ่งเป็นแหล่งน้ำจืดที่ใหญ่ที่สุดลำดับที่ 30 ของญี่ปุ่น
=== เทศบาลข้างเคียง ===
จังหวัดอิบารากิ
* นครมิโตะ
* นครโอมิตามะ
* นครคาซามะ
* นครโฮโกตะ
* เมืองโออาไร
=== ภูมิอากาศ ===
เมืองอิบารากิมีภูมิอากาศชื้นภาคพื้นทวีป (เคิพเพิน Cfa) มีลักษณะเป็นฤดูร้อนที่อบอุ่นและฤดูหนาวที่หนาวเย็นและมีหิมะตกเล็กน้อย อุณหภูมิเฉลี่ยทั้งปีในเมืองอิบารากิอยู่ที่ 13.9&nbsp;°C ปริมาณน้ำฝนรายปีเฉลี่ยอยู่ที่ 1367&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยอยู่ในเดือนสิงหาคมที่ประมาณ 25.7&nbsp;°C และต่ำสุดในเดือนมกราคมที่ประมาณ 3.1&nbsp;°C
== ประชากร ==
ตามข้อมูลการสำรวจสำมะโนประชากรของญี่ปุ่น จำนวนประชากรของเมืองอิบารากิยังคงค่อนข้างคงที่ตลอด 40 ปีที่ผ่านมา
== ประวัติศาสตร์ ==
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านนางาโอกะ คาวาเนะ คามิโนไอ และอิชิซากิขึ้นในอำเภอฮิงาชิอิบารากิ และหมู่บ้านนูมาซากิในอำเภอคาชิมะ หมู่บ้านนางาโอกะได้รับการยกฐานะเป็นเมืองเมื่อวันที่ 11 กุมภาพันธ์ ค.ศ. 1955 และควบรวมกับคาวาเนะและคามิโนไอเพื่อจัดตั้งเป็นเมืองอิบารากิในวันเดียวกัน เมืองอิบารากิผนวกอิชิซากิที่อยู่ใกล้เคียงเมื่อวันที่ 5 มีนาคม ค.ศ. 1958 เมืองอิบารากิมีแผนที่จะควบรวมเข้ากับนครมิโตะในวันที่ 8 ธันวาคม ค.ศ. 2007 แต่หลังจากการเลือกตั้งนายกเทศมนตรีคนใหม่ในเดือนเมษายน ค.ศ. 2007 แผนนี้ก็ถูกล้มเลิกไป
== การเมืองการปกครอง ==
เมืองอิบารากิมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเมืองที่เป็นสภาเดี่ยวซึ่งมีสมาชิก 16 คน เมืองอิบารากิ ร่วมกับนครโฮโกตะ และเมืองโออาไรที่อยู่ใกล้เคียง ประกอบกันเป็นเขตเลือกตั้งที่ให้สมาชิกสภาจังหวัดอิบารากิจำนวน 2 ที่นั่ง ในการเมืองระดับชาติ เมืองอิบารากิเป็นส่วนหนึ่งของเขตเลือกตั้งจังหวัดอิบารากิ เขต 2 ในการเลือกตั้งสภาผู้แทนราษฎรของรัฐสภาญี่ปุ่น
== เศรษฐกิจ ==
เศรษฐกิจของเมืองอิบาริกิส่วนใหญ่ยึดการเกษตรเป็นหลัก
== การขนส่ง ==
=== รถไฟ ===
เมืองอิบารากิไม่มีรถไฟโดยสารให้บริการ
=== ทางหลวง ===
- ทางแยกต่างระดับอิบารากิมาจินิชิ, ชุมทางต่างระดับอิบารากิมาจิ, ทางแยกต่างระดับอิบารากิมาจิฮิงาชิ
- ทางแยกต่างระดับอิบารากิคูโกคิตะ, ทางแยกต่างระดับอิบารากิมาจิ
== สิ่งที่น่าสนใจในท้องถิ่น ==
เทศกาลดอกไฮเดรนเยียฮินูมะ (ひぬまあじさいまつり)
เทศกาลชาวเมืองอิบารากิ (茨城町町民祭)
== บุคคลที่มีชื่อเสียง ==
ฮิเดอากิ โทมิยามะ (富山 英明) - ผู้ชนะเหรียญทองมวยปล้ำโอลิมปิก
คามิ (Kami) - มือกลองวงมาลิซไมเซอร์
== อ้างอิง ==
== แหล่งข้อมูลอื่น ==
เว็บไซต์ทางการ 
เมืองในจังหวัดอิบารากิ
สีกลุ่มชนสลาฟ

สีกลุ่มชนสลาฟ (Pan-Slavic colors) เป็นสีที่ใช้ในธงของประเทศหรือดินแดนที่มีกลุ่มชนสลาฟอาศัยอยู่ ประกอบด้วยสีแดง น้ำเงิน ขาว สีกลุ่มชนสลาฟมีที่มาจากการประชุมชาวสลาฟที่กรุงปราก ค.ศ. 1848 โดยมีพื้นฐานมาจากธงชาติรัสเซียที่เริ่มใช้งานในช่วงปลายคริสต์ศตวรรษที่ 17 ซึ่งได้แรงบันดาลใจจากธงชาติเนเธอร์แลนด์อีกที กลุ่มประเทศสลาฟที่ใช้หรือเคยใช้ธงสามสีนี้ ได้แก่: รัสเซีย, ยูโกสลาเวีย, เชโกสโลวาเกีย, เช็กเกีย, มอนเตเนโกร, สโลวาเกีย, โครเอเชีย, เซอร์เบีย และสโลวีเนีย ส่วนเบลารุส,  บัลแกเรีย, มาซิโดเนียเหนือ, โปแลนด์ และยูเครน ไม่ได้ใช้สีเหล่านั้นทั้งหมด
== ตัวอย่างธง ==
=== ปัจจุบัน ===
=== อดีต ===
===ธงอื่น ๆ===
==ดูเพิ่ม==
สีกลุ่มชนอาหรับ
==หมายเหตุ==
== อ้างอิง ==
ธัชวิทยา
ชาวสลาฟ
ณัฐิยา ศิรกรวิไล

ณัฐิยา ศิรกรวิไล (ชื่อเล่น: นัท) เกิดเมื่อวันที่ 20 พฤษภาคม พ.ศ. 2516 เป็นนักเขียนบทละครโทรทัศน์ชาวไทย สำเร็จการศึกษาจาก คณะศึกษาศาสตร์ มหาวิทยาลัยศรีนครินทรวิโรฒ มีชื่อเสียงจากการเขียนบทละครโทรทัศน์ที่ได้รับความนิยมหลายเรื่อง ซึ่งบางเรื่องเป็นที่จับตามองเป็นอย่างมากในช่วงที่ละครออกอากาศ นามปากกาในวงการโทรทัศน์ที่เป็นที่รู้จักคือ  ณัฐิยา ศิรกรวิไล และมีชื่อเสียงจากผลงานด้านการเขียนบทละครจาก  สถานีโทรทัศน์ไทยทีวีสีช่อง 3 อยู่หลายเรื่อง อาทิเช่น  สวรรค์เบี่ยง , สูตรเสน่หา , หนึ่งในทรวง , อย่าลืมฉัน
== ประวัติ ==
ณัฐิยาเริ่มเขียนบทละครยาวครั้งแรกตั้งแต่ปี พ.ศ. 2539 ละครเรื่องแรกที่ ณัฐิยา ศิรกรวิไล ได้เขียนบทแบบเต็มตัวคือเรื่อง “นางสาวไม่จำกัดนามสกุล” ของบริษัทเอกแซคท์ซิเนริโอ ที่มี มาช่า วัฒนพานิช เป็นนักแสดงร่วมกับพระเอก 5 คน จุดเริ่มต้นของการเขียนบทมาจากการได้ช่วยเขียนบทภาพยนตร์เรื่อง “เกิดอีกทีต้องมีเธอ” ของ RS Film ที่กำกับโดย ปรัชญา ปิ่นแก้ว ตอนนั้นเป็นยุคที่ RS เริ่มเข้ามาทำภาพยนตร์ จึงได้ไปสมัครงาน ซึ่งณัฐิยาอยากเป็นคนเขียนบทมานานแล้ว แต่ยังไม่เคยมีประสบการณ์ ก็เลยหาโอกาสที่จะเอาตัวเองเข้าไปอยู่ในกองถ่าย ขอให้อยู่ตำแหน่งไหนก็ได้ ให้ได้อยู่ใกล้กับบทละครมากที่สุด และมีไอดอลในการเขียนบทละครคือ ศัลยา สุขะนิวัตติ์
ก่อนที่ณัฐิยาจะเข้ามาเขียนบทละครเคยได้ทำบทละครซิทคอม บทภาพยนตร์ เขียนคอลัมน์ในแมกกาซีน และ copy writer ประมาณ 3-4 ปี เมื่อเข้ามาทำงานเขียนบทละครโทรทัศน์อย่างเต็มตัว ณัฐิยา ศิรกรวิไล มีผลงานเขียนบทอย่างต่อเนื่องมากกว่า 30 เรื่อง และเคยได้รับรางวัล บทละครโทรทัศน์ดีเด่น จากเวที รางวัลโทรทัศน์ทองคำ ในผลงานเรื่อง สูตรเสน่หา และ เพลิงบุญ 
==ผลงานเขียนบทละครยาว==
==ผลงานเขียนบทภาพยนตร์==
==ผลงานเขียนหนังสือ==
== รางวัลที่ได้รับ ==
=== รายชื่อรางวัลและการเข้าชิงรางวัล ===
== อ้างอิง ==
== แหล่งข้อมูลอื่น ==
สัมภาษณ์ เส้นทางนักเขียนบท “ณัฐิยา” เจ้าของบทละครดัง “อย่าลืมฉัน” 
ณัฐิยา ศิรกรวิไล
นักเขียนชาวไทย
นักเขียนบทโทรทัศน์ชาวไทย
บุคคลที่เกิดในปี พ.ศ. 2516
นักแสดงชาวไทย
บุคคลที่ยังมีชีวิตอยู่
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
คอนคาแคฟแชมเปียนส์ลีก

คอนคาแคฟแชมเปียนส์ลีก (CONCACAF Champions League; ชื่อเดิม: คอนคาแคฟแชมเปียนส์คัพ; CONCACAF Champions' Cup) เป็นการแข่งขันฟุตบอลระหว่างสโมสรต่าง ๆ ภายในทวีปอเมริกาเหนือ ซึ่งจัดการแข่งขันโดยสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) เริ่มการแข่งขันครั้งแรกในปี ค.ศ. 1962 ก่อนจะเปลี่ยนมาใช้ชื่อปัจจุบันเมื่อปี ค.ศ. 2008
== ทำเนียบแชมป์ ==
=== แชมป์ (จำแนกตามสโมสร) ===
=== แชมป์ (จำแนกตามชาติ) ===
== อ้างอิง ==
คอนคาแคฟแชมเปียนส์ลีก
การแข่งขันฟุตบอลโดยคอนคาแคฟ
เอฟเอคัพ ฤดูกาล 2015–16

เอฟเอคัพ ฤดูกาล 2015–16 (หรือที่เรียกว่า เอฟเอ ชาลเลนจ์ คัพ) เป็นปรากฏการณ์ที่เกิดขึ้นครั้งที่ 134 ของ เอฟเอคัพ ถ้วยหลักในประเทศในฟุตบอลอังกฤษและการแข่งขันน็อคเอาต์ที่เก่าแก่ที่สุดในโลก. รายการนี้ได้รับการสนับสนุนจาก เอมิเรตส์, และจะเป็นที่รู้จักในฐานะ เอมิเรตส์ เอฟเอ คัพ เพื่อวัตถุประสงค์ในการให้การสนับสนุน. รายการนี้เริ่มต้นกับรอบเบื้องต้นในวันที่ 15 สิงหาคม ค.ศ. 2015, และปิดท้ายด้วยรอบชิงชนะเลิศในวันที่ 21 พฤษภาคม ค.ศ. 2016.
แชมป์เก่าที่จะเข้ามาป้องกันแชมป์ให้ได้คือทีมจาก พรีเมียร์ลีก อาร์เซนอล, หลังจากที่พวกเขาเอาชนะ แอสตันวิลลา 4–0 ใน รอบชิงชนะเลิศครั้งที่ผ่านมา เมื่อวันที่ 30 พฤษภาคม ค.ศ. 2015.
== ทีม ==
==เงินรางวัล==
== รอบคัดเลือก ==
ทุกทีมที่ลงแข่งขันที่ไม่ได้เป็นสมาชิกของ พรีเมียร์ลีก หรือ ฟุตบอลลีก มีการแข่งขันในรอบคัดเลือกที่จะชนะและผ่านรอบแรกไปได้.
==รอบแรก==
รอบแรกมีการจับสลากขึ้นเมื่อวันที่ 26 ตุลาคม ในเวลา 19:00 น. (ตามเวลาท้องถิ่น) และได้ออกอากาศสดทางสถานี บีบีซี ทู และ บีบีซี เรดิโอ 5 ไลฟ์. การแข่งขันรอบแรกจะลงเล่นระหว่างสุดสัปดาห์ของวันที่ 7 พฤศจิกายน. 32 ทีมที่มาจากการผ่านในรอบคัดเลือกที่จะเข้าร่วมกับ 48 ที่มาจาก ลีกวัน และ ลีกทู ในการแข่งขัน. รอบดังกล่าวนับรวมไปถึงสองทีมที่มาจากระดับ 8 ที่ยังคงอยู่ในการแข่งขัน, นอร์ทวิช วิคตอเรีย และ ดิดคอต ทาวน์, ซึ่งเป็นทีมอันดับที่ต่ำที่สุดในรอบนี้; นอร์ทวิช วิคตอเรีย ถ้าผ่านเข้ารอบก็จะกลายเป็นทีมอันดีบต่ำที่สุดที่ได้เข้าไปเล่นในรอบที่สอง.
==รอบสอง==
รอบสองมีการจับสลากขึ้นเมื่อวันที่ 9 พฤศจิกายน และได้มีการถ่ายทอดสดทาง บีบีซี ทู. การแข่งขันรอบสองจะลงเล่นสุดสัปดาห์ของวันที่ 4–7 ธันวาคม ค.ศ. 2015.
ทีมทีมีอันดับต่ำที่สุดที่เข้ามาในรอบนี้ก็คือ นอร์ธวิช วิคตอเรีย, ที่มที่เข้าแข่งขันในระดับ 8 ของฟุตบอลอังกฤษ.
==รอบสาม==
รวมทั้งสิ้น 64 ทีมที่ได้ลงเล่นในรอบนี้: 44 ทีมจาก พรีเมียร์ลีก และ ฟุตบอลลีกแชมเปียนชิป ซึ่งได้เข้ามาในรอบนี้, และ 20 ทีมผู้ชนะจากรอบที่แล้ว. การจับสลากจัดขึ้นเมื่อวันที่ 7 ธันวาคม ค.ศ. 2015 (พ.ศ. 2558).
การแข่งขันมีกำหนดการที่จะลงเล่นระหว่างวันที่ 8 และ 11 มกราคม ค.ศ. 2016 (พ.ศ. 2559).
ทีมอันดับต่ำที่สุดในรอบนี้ คือ อีสต์เลกห์ จากระดับ 5, โดยเป็นทีมเดียวเท่านั้นที่ไม่ได้มาจากระบบลีกที่ยังเหลืออยู่ในการแข่งขัน.
==รอบสี่==
การจับสลากสำหรับรอบสี่จะจัดขึ้นในวันที่ 11 มกราคม ค.ศ. 2016.
รอบสี่มีกำหนดการแข่งขันที่จะลงเล่นระหว่างสุดสัปดาห์ของวันที่ 30 มกราคม ค.ศ. 2016.
สามทีมในรอบนี้, ออกซฟอร์ด ยูไนเต็ด, พอร์ตสมัท และ คาร์ไลล์ ยูไนเต็ด, เป็นทีมอันดับต่ำที่สุดที่กำลังแข่งขันในลีกทู (ระดับ 4).
==รอบห้า==
การจับสลากสำหรับรอบสี่จะจัดขึ้นในวันที่ 31 มกราคม ค.ศ. 2016.
รอบห้ามีกำหนดการแข่งขันที่จะลงเล่นระหว่างสุดสัปดาห์ของวันที่ 20 กุมภาพันธ์ ค.ศ. 2016.
สโมสรที่มีอันดับต่ำที่สุดที่เหลืออยู่ในการแข่งขันคือ ชรูว์สบิวรี ทาวน์, เป็นทีมที่เข้าร่วมใน ลีก วัน (ระดับ 3).
==รอบหก==
การจับสลากประกบคู่สำหรับรอบหกได้จัดขึ้นเมื่อวันที่ 21 กุมภาพันธ์ ค.ศ. 2016.
รอบหกมีกำหนดการแข่งขันที่จะลงเล่นระหว่างสุดสัปดาห์ของวันที่ 12 มีนาคม ค.ศ. 2016.
ทีมอันดับต่ำที่สุดในรอบนี้ คือ เรดิง, เป็นทีมที่เข้าร่วมใน ลีก แชมเปียนชิป (ระดับ 2).
==รอบรองชนะเลิศ==
การจับสลากประกบคู่สำหรับรอบรองชนะเลิศมีขึ้นเมื่อวันที่ 14 มีนาคม ค.ศ. 2016.
รอบรองชนะเลิศมีกำหนดการแข่งขันที่จะลงเล่นในวันที่ 23 และ 24 เมษายน ค.ศ. 2016.
----
==รอบชิงชนะเลิศ==
นัดชิงชนะเลิศมีโปรแกรมจะลงเล่นในวันที่ 21 พฤษภาคม ค.ศ. 2016 ที่ สนามกีฬาเวมบลีย์.
==อันดับดาวซัลโว==
==หมายเหตุ ==
== อ้างอิง ==
เอฟเอคัพ
ฟุตบอลในประเทศอังกฤษ
บิตเตอร์สวีต (เพลงอะระชิ)

Bittersweet เป็นซิงเกิลลำดับที่ 42 ของวงบอยแบนด์ญี่ปุ่น อะระชิ
==ข้อมูลเกี่ยวกับเพลง==
เพลง Bittersweet นี้ได้ใช้ในละครโทรทัศน์ญี่ปุ่น เรื่อง "Shitsuren Chocolatier" เรื่องราวเกี่ยวกับรักแรกพบที่ยาวนานถึง 12 ปี ของคนทำช็อกโกแลต ซึ่งนำแสดงโดยสมาชิกในวง จุง มะสึโมะโตะ.
บีไซส์ของซิงเกิล "Road to Glory"  ได้ใช้ในการออกอากาศของโอลิมปิกฤดูหนาว 2014 ที่ออกอากาศทางช่อง NTV.
ซิงเกิลนี้ได้อันดับที่ 5 ในอันดับซิงเกิลขายดีในครึ่งปีแรกในญี่ปุ่น ด้วยจำนวน 591,130 ชุด และยังได้อันดับที่ 7 ใน 50 อันดับซิงเกิลขายดีของปีในญี่ปุ่น ด้วยจำนวนที่ขายได้ 604,654 ชุด
ซิงเกิลได้ถูกขายใน 2 รุ่น: รุ่นจำกัด ที่มีเพลง Road to Glory และโบนัสวิดีโอที่เป็นมิวสิควิดีโอของเพลง Bittersweet และยังได้หนังสือภาพ 16 หน้า. และรุ่นปกติที่มีเพลง Road to Glory เช่นกัน และ 2 โบนัสแทร็ค และมีคาราโอเกะสำหรับทั้งเพลง
ในรายการของอะระชิ ได้มีการประกาศว่าซะโตะชิ โอโนะ หัวหน้าวง เป็นคนออกแบบท่าเต้นในการแสดงสด เพลง Bittersweet
==รายชื่อเพลง==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
เพลงของอาราชิ
เพลงในปี พ.ศ. 2557
ซิงเกิลในปี พ.ศ. 2557
ซิงเกิลอันดับที่ 1 ออริกอนชาร์ต
พรรคสังคมนิยมอินโดนีเซีย

พรรคสังคมนิยมอินโดนีเซีย (Socialist Party of Indonesia (Indonesian: Partai Sosialis Indonesia) เป็นพรรคการเมืองในอินโดนีเซียระหว่าง พ.ศ. 2491 – 2503 พรรคนี้ถูกคว่ำบาตรโดยซูการ์โน
== จุดกำเนิด ==
ในเดือนธันวาคม พ.ศ. 2488 พรรคสังคมนิยมอินโดนีเซีย (ปาร์ซี) ของอามีร์ ซารีฟุดดินและพรรคประชาชนสังคมนิยม (ปาร์ซัส) ของซูตัน ชะห์รีร์ได้รวมตัวกันเป็นพรรคสังคมนิยม ชะห์รีเป็นหัวหน้าพรรคที่เกิดใหม่ พรรคนี้เป็นที่นิยมในหมู่ปัญญาชนและนักศึกษา เมื่อสิ้นปี พ.ศ. 2488 พรรคนี้มีที่นั่งในคณะกรรมกลางแห่งชาติอินโดนีเซียซึ่งเป็นสภาโดยพฤตินัย 25 ที่นั่ง ทั้งอามีรและซูตันต่างได้เป็นนายกรัฐมนตรี ผู้นำคนอื่นของพรรคได้เป็นรัฐมนตรี ความแตกแยกภายในพรรคเกิดขึ้นใน พ.ศ. 2490 เนื่องจากอามีรและกลุ่มนิยมคอมมิวนิสต์มีอิทธิพลมากในพรรค ในเดือนมิถุนายน พ.ศ. 2490 อามีรขับซูตันออกจากพรรค ซูตันได้ตั้งพรรคสังคมนิยมอินโดนีเซียขึ้นมาใหม่เมื่อ 13 กุมภาพันธ์ พ.ศ. 2491
== ยุคเสรีประชาธิปไตย ==
หลังการจัดตั้งสาธารณรัฐอินโดนีเซียที่เป็นเอกราชขึ้นใน พ.ศ. 2493 พรรคสังคมนิยมอินโดนีเซียได้ 17 ที่นั่งในสภา ในการเลือกตั้ง พ.ศ. 2498 พรรคได้รับเลือก 5 ที่นั่ง
== ความตกต่ำ ==
หลังการเลือกตั้ง พ.ศ. 2498 เกิดความแตกแยกระหว่างนักการเมืองที่มาจากเกาะชวาและเกาะต่างๆ ในวันที่ 20 กรกฎาคม พ.ศ. 2499 สมาชิกพรรคที่ไม่ได้เป็นชาวชวาลาออกจากพรรค ในวันที่ 28 ตุลาคม พ.ศ. 2499 เรียกร้องให้ยกเลิกพรรคการเมืองซึ่งนำไปสู่แนวคิดประชาธิปไตยแบบชี้นำในพ.ศ. 2500 ซึ่งพรรคสังคมนิยมอินโดนีเซียต่อต้าน
ในเดือนธันวาคม พ.ศ. 2499 ผู้บัญชาการทหารในเกาะสุมาตราได้ประกาศเข้าควบคุมรัฐบาลท้องถิ่น วิกฤติได้ขยายไปในเดือนมีนาคม พ.ศ. 2500 ผู้บัญชาการทหารแห่งอินโดนีเซียตะวันออกได้ประกาศกฎอัยการศึก ต่อมา คณะรัฐมนตรีลาออก และซูการ์โนได้ประกาศกฎอัยการศึกทั่วประเทศ ในเดือนพฤษภาคม พ.ศ. 2500 สุมิตโตร โยโยฮาดิกุสุโม สมาชิกพรรคสังคมนิยมอินโดนีเซียได้ออกจากจาการ์ตาไปยังสุมาตรา และพรรคสังคมนิยมอินโดนีเซียได้เรียกร้องให้จัดตั้งคณะรัฐมนตรีใหม่ในเดือนมกราคม พ.ศ. 2501 ต่อมา ในเดือนกุมภาพันธ์ได้มีการจัดตั้งรัฐบาลของฝ่ายกบฏเรียกรัฐบาลปฏิวัติแห่งสาธารณรัฐอินโดนีเซีย มี อามีร ซารีฟุดดินเป็นนายกรัฐมนตรี ฮัตตาและสมาชิกพรรคสังคมนิยมอินโดนีเซียในจาการ์ตาเรียกร้องให้มีการเจรจา แต่รัฐบาลตัดสินใจปราบปรามด้วยกำลังทหาร และปราบฝ่ายกบฏได้ในช่วงกลางปี พ.ศ. 2501 หลังจากนั้น ซูการ์โนยังคงใช้ประชาธิปไตยแบบชี้นำต่อไป จนกระทั่งพรรคสังคมนิยมอินโดนีเซียและพรรคมัสยูมีถูกคว่ำบาตรในเดือนสิงหาคม พ.ศ. 2503 เพราะต่อต้านประชาธิปไตยแบบชี้นำ
== ปรัชญาของพรรค ==
ปรัชญาของพรรคได้รับอิทธิพลจากลัทธิมาร์ก ต้องการให้สร้างความทันสมัย พัฒนาเศรษฐกิจ ต่อต้านการใช้ชาตินิยมแบบสุดขั้ว และต่อต้านต่างชาติ
==อ้างอิง==
Cribb, R. B. & Kahin, Audrey (2004) Historical Dictionary of Indonesia (second edition), Scarecrow Press ISBN 978-0-8108-4935-8
เมกีวเลิฟซอง

Meikyū Love Song  เป็นซิงเกิลลำดับที่ 36 ของวงบอยแบนด์ญี่ปุ่น อะระชิ.
==ข้อมูลเกี่ยวกับเพลง==
"Meikyū Love Song" เป็นเพลงประกอบของละครโทรทัศน์ญี่ปุ่นเรื่อง Nazotoki wa Dinner no Ato de เรื่องราวเกี่ยวกับคุณหนูผู้เป็นตำรวจกับพ่อบ้านปากร้ายแต่สืบสวนเก่ง ที่นำแสดงโดยสมาชกในวง โช ซะกุไร
ซิงเกิลนี้สามารถขายได้ถึง 240,000 แผ่นภายในวันแรก ได้อันดับที่ 1 บนออริคอนชาร์ตรายสัปดาห์ และยังได้ครองอันดับที่ 1 ในออริคอนชาร์ตประจำเดือนพฤศจิกายน พ.ศ. 2554 ด้วยจำนวนที่ขายได้ 602,482 ชุดยังไม่รู้รีดวงอาทิตเข้าหาก็ไม่รู้หรอกนะเครื่องมือหลบ"ดวงอาทิตย์"ผมมีอยู่แล้วโดดไปโดดมารู้ว่าใช้ใด้ก็คนเดิมนั่นแหละ
==รายชื่อเพลง==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
ซิงเกิลในปี พ.ศ. 2554
เพลงของอาราชิ
ซิงเกิลอันดับที่ 1 ออริกอนชาร์ต
เพลงในปี พ.ศ. 2554
ลีลีซ ฮันดายานี

ลีลีซ ฮันดายานี (Lilies Handayani) นักยิงธนูชาวอินโดนีเซีย เกิดเมื่อ 15 เมษายน พ.ศ. 2508 เข้าแข่งขันยิงธนูประเภททีมหญิงในกีฬาโอลิมปิก พ.ศ. 2531 ที่โซล ร่วมกับนูร์ฟีตรียานา ซัลมัน และกูซูมา วาร์ดานี ได้เหรียญเงินยิงธนูทีมหญิง
== อ้างอิง ==
นักยิงธนูชาวอินโดนีเซีย
นักกีฬาอินโดนีเซียที่ได้เหรียญเงินโอลิมปิก
กูซูมา วาร์ดานี

กูซูมา วาร์ดานี (Kusuma Wardhani) นักยิงธนูชาวอินโดนีเซีย เกิดเมื่อ 20 กุมภาพันธ์ พ.ศ. 2507 ที่มากัซซาร์ เข้าแข่งขันยิงธนูประเภททีมหญิงในกีฬาโอลิมปิก พ.ศ. 2531 ที่โซล ร่วมกับนูร์ฟีตรียานา ซัลมัน และลีลีซ ฮันดายานี ได้เหรียญเงินยิงธนูทีมหญิงในกีฬาโอลิมปิก พ.ศ. 2531 ที่โซล
== อ้างอิง ==
นักยิงธนูชาวอินโดนีเซีย
นักกีฬาอินโดนีเซียที่ได้เหรียญเงินโอลิมปิก
ไวลด์แอตฮาร์ต (เพลงอะระชิ)

ไวลด์แอทฮาร์ท  เป็นซิงเกิลลำดับที่ 37 ของวงบอยแบนด์ญี่ปุ่น อะระชิ
==ข้อมูลเกี่ยวกับเพลง==
เพลง Wild at Heart ถูกใช้ในละครโทรทัศน์ญี่ปุ่น เรื่อง Lucky seven เรื่องราวเกี่ยวกับนักสืบ 7 คนในสำนักงานเดียวกันแต่มีการสืบสวนที่แตกต่างกันออกไป ออกอากาศทางช่องฟูจิทีวี ตั้งแต่วันที่ 16 มกราคม พ.ศ. 2556 ถึง วันที่ 19 มีนาคม พ.ศ. 2556 ซึ่งเรื่องนี้นำแสดงโดยสมาชิกในวง จุง มะสึโมะโตะ.
ซิงเกิลนี้สามารถได้อันดับที่ 1 ของออริคอนชาร์ตรายสัปดาห์ ด้วยจำนวนที่ขายได้ 550,014 ชุด ในสัปดาห์แรกที่ออกจำหน่าย และได้อันดับที่ 3 ของออริคอนชาร์ตในครึ่งปีแรก ด้วยจำนวนที่ขายได้ 644,899 ชุด และยังได้อันดับที่ 6 ของออริคอนชาร์ตรายปี 2012 ด้วยจำนวนที่ขายได้ 649,114 ชุด
==รายชื่อเพลง==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
เพลงของอาราชิ
ซิงเกิลในปี พ.ศ. 2555
เพลงในปี พ.ศ. 2555
ซิงเกิลอันดับที่ 1 ออริกอนชาร์ต
สโมสรฟุตบอลบาร์เซโลนาในฤดูกาล 2009–10

ในฤดูกาล 2009-10 ของสโมสรฟุตบอลบาร์เซโลนา เริ่มยุคใหม่ด้วยนักเตะตัวสำคัญ  และโค้ชเปป กวาร์ดีโอลา ผู้ที่พาให้ทีมคว้าแชมป์ลาลิกาได้สำเร็จ
== ผู้เล่น ==
ฤดูกาลของสโมสรฟุตบอลบาร์เซโลนา
โรงเรียนนานาชาติไทย-จีน

โรงเรียนนานาชาติ ไทย-จีน (Thai-Chinese International School T.C.I.S.; Mandarin Traditional: 泰國中華國際學校, Simplified: 泰国中华国际学校, Pinyin: Tàiguó Zhōnghuá Guójì Xuéxiào) เป็นโรงเรียนเอกชน ไม่กินนอน ไม่แสวงหาผลกำไร ในอำเภอบางพลี จังหวัดสมุทรปราการ ซึ่งอยู่ในบริเวณกรุงเทพมหานครและปริมณฑลของประเทศไทย โรงเรียนตั้งขึ้นใน พ.ศ. 2538 เพื่อให้การศึกษาภาษาอังกฤษและภาษาจีนกลาง โรงเรียนมีเจ้าหน้าที่และครูประมาณ 100 คน และนักเรียนประมาณ 800 คน
==อ้างอิง==
== แหล่งข้อมูลอื่น ==
TCIS Official Website 
TCIS Official Website /
โรงเรียนเอกชนในจังหวัดสมุทรปราการ
โรงเรียนที่ก่อตั้งในปี พ.ศ. 2538
โรงเรียนนานาชาติในประเทศไทย
โรงเรียนในอำเภอบางพลี